Longinus Spear

Longinus Spear ;(หอกลองกินุส, หอกสังหารพระเจ้า) ศาสตราวุธที่เกิดจากคำสาปโบราณอันเป็นศาสตร์ต้องห้ามที่กระทั่งแม่มดก็มิอาจท้าทาย  หอกเล่มนี้ถูกสร้างขึ้นจากธุลีแห่งความเศร้าและเลือดของสิ่งมีชีวิต  จนก่อกำเนิดเป็นหอกต้องห้ามที่ใช้สังหารสิ่งใดก็ได้

ลองกินุส ได้ชื่อว่าเป็นหอกต้องห้ามที่ถูกสร้างขึ้นจากน้ำมือของมนุษย์ตามตำราโบราณที่เรียกกันว่า Ewnifcro (หนังสือวิญญาณ) โดยการใช้ธุลีแห่งความเศร้าจำนวนมากหลอมรวมเข้ากับเลือดของสิ่งมีชีวิตมากมาย  จนเป็นเหตุให้โลกเบื้องหลังนั้นเสียสมดุล  ลองกินุสมีอำนาจในการตัดผ่านร่างกายและแก่นชีวิตของสิ่งมีชีวิตนั้นๆ  แม่มดที่ไม่มีวันตาย  ไปจนถึงเหล่ามังกรนั้นก็ไม่อาจต้านทานพลังของหอกเล่มนี้

สันนิษฐานกันว่าผู้ที่สร้างหอกเล่มนี้ขึ้นก็คือ 'Edinor' (บรรพบุรุษของ Maron) ซึ่งเป็นผู้หลงใหลในศาสตร์ต้องห้าม และแม่มดตนแรกที่ถูกสังหารด้วยหอกเล่มนี้ก็คือ Zerel นับจากนั้นภาคีแม่มดจึงได้บัญญัติให้หอกเล่มนี้กลายเป็นอาวุธต้องห้ามที่ต้องถูกกำจัดทิ้งไปในที่สุด ทว่าก็ไม่เคยมีแม่มดตนไหนที่สามารถต่อกรกับหอกเล่มนี้ได้และต้องจบชีวิตไปเป็นจำนวนมาก

 'เผาไหม้ด้วยโทสะ ไหลเวียนด้วยความแค้น ชำระล้างสรรพสิ่งด้วยเจตจำนงเพียงหนึ่งเดียว สำแดงซึ่งแก่นแท้แห่งความปรารถนา'

คือข้อความที่เขียนเอาไว้ในตำรา Ewnifcro ซึ่ง Maron นั้นได้ตีความพลังของลองกินุสผิดและใช้หอกเล่มนี้ในการสังหารแม่มดแทน ทว่า Rendel นั้นได้ล่วงรู้พลังที่แท้จริงของลองกินุสจากข้อความนั้น  และได้ใช้ลองกินุสสังเวยตัวเองจนกลายเป็นแกนแห่งกฎอย่างสมบูรณ์

Another

 * ภายหลังจากการกลายเป็นแกนแห่งกฎ เรนเดลได้ใช้หอกเล่มนี้ขว้างใส่ยังพื้นโลกเพื่อหยุดกลไกทุกสรรพสิ่งบนโลก  และเป็นการเริ่มต้นวัฏจักรต่างๆบนโลกใหม่
 * ความหมายที่แท้จริงของข้อความที่อยู่ในตำรานั้น ไม่ได้หมายความว่าหอกเล่มนี้ถูกสร้างขึ้นด้วยความเคียดแค้นและสามารถตอบสนองความต้องการในการสังหารผู้อื่นของผู้ใช้ได้  แต่หมายถึง ลองกินุสนั้นจะดูดกลืนเอาความเคียดแค้น โทสะ และความจงเกลียดจงชังที่มีต่อโลกและผู้ใช้มาเป็นพลัง  และเมื่อความปรารถนาของผู้ครอบครองนั้นชัดเจนเพียงหนึ่งเดียวและปราศจากมลทิฬ  หอกจะสำแดงพลังที่แท้จริงของมันซึ่งก็คือการเปลี่ยนแปลงความปรารถนาที่แท้จริงของผู้ครอบครองให้เป็นนามธรรม